   เป็นร้านส้มตำที่อยู่ค่อนข้างลึกลับ แต่บรรยากาศร่มรื่มดีค่ะ ราคาก็ไม่แพง ในส่วนของรสชาติอาหารนั้นรวมๆถือว่าโอเครค่ะ 
   เริ่มกันที่จานแรกตำกุ้งสด แปลกๆนิดหน่อยค่ะ เพราะปกติเคยกินตำกุ้งสดที่อื่นจะเป็นส้มตำปลาร้า แต่ที่นี่ตำคล้ายๆตำไทยแต่ไม่ใส่ถั่ว แต่รสชาติอร่อยดีค่ะ เปรี้ยวๆ หวานๆ เค็มๆ เผ็ดนิดๆกลมกล่อมกำลังดีค่ะ
   จานที่สองส้มตำปูปลาร้า รสชาติเกือบดีแล้วค่ะ เสียที่ติดหวานไปนิดค่ะ ถ้าลดหวานลงจะอร่อยเลยค่ะ
   จานที่สามน้ำตกหมู รสชาติกลางๆ พอทานได้ค่ะ แต่หมูกระด้างไปนิดค่ะ ถ้าหมูนุ่มอีกนิด รสจัดขึ้นอีกหน่อยจะอร่อยเลยค่ะ
   จานสุดท้ายไก่ทอด ทอดได้กรอบนอกนุ่มใน และไก่สุกสม่ำเสมอดีค่ะ กัดไปข้างในไม่เจอเป็นเลือดๆ โอเครค่ะ
   เป็นร้านอาหารอีสานที่แนะนำค่ะ ด้วยราคาที่ค่อนข้างถูก บรรยากาศร่มรื่นดีค่ะ รสชาติอาหารก็กลางๆ ถึงค่อนข้างดี แต่ถ้าไม่ใช่คนพื้นที่ร้านอาจจะดูลึกลับไปนิดค่ะ